cyanic-selkie/wikianc huggingface dataset:
மலை மாதா பெருங்கோவில் (மும்பை)
அன்னை மரியாவுக்கு அர்ப்பணிக்கப்பட்ட கோவில்
அன்னை மரியா கோவில், கடல்மட்டத்திலிருந்து 80 மீட்டர் உயரத்தில் அமைந்த ஒரு குன்றின்மேல் கட்டப்பட்டுள்ளது. எனவேதான் அது "மலை மாதா கோவில்" என்ற பெயரைப் பெற்றது. கோவிலில் திருவிழா நடைபெறும் போது மட்டுமன்றி, ஆண்டு முழுவதுமே அக்கோவிலில் சென்று பல சமய மக்களும் வேண்டுதல்கள் நிகழ்த்துகின்றனர்.
அன்னை மரியாவிடம் வேண்டுவதால் தங்களுக்குப் பல நன்மைகள் கிடைப்பதாக அத்திருப்பயணிகள் சான்றுபகர்கின்றனர்.
மராத்தர்களின் படையெடுப்புக் காரணமாக இக்கோவில் 1738இல் அழிவை சந்தித்தது.
அன்னை மரியாவின் திருச்சிலை
இப்போது உயர்ந்து எழுகின்ற கோவில் சுமார் 100 ஆண்டுகளுக்கு முன் கட்டப்பட்டது. ஆனால் இக்கோவில் கட்டப்படுவதற்கு மூல காரணமாக அமைந்த மரியா திருச்சிலையின் வரலாறு 16ஆம் நூற்றாண்டிலிருந்தே தொடங்குகிறது.
16ஆம் நூற்றாண்டில் இயேசு சபையைச் சார்ந்த போர்த்துகீசிய மறைபரப்பாளர்கள் தம் நாட்டிலிருந்து அன்னை மரியா திருச்சிலையைக் கொண்டுவந்தார்கள். பாந்த்ராவில் ஒரு சிற்றாலயம் கட்டி அத்திருச்சிலையை நிறுவினார்கள். சிலையின் தங்க முலாம் திருடர்களைக் கவரவே அவர்கள் அச்சிலையின் வலது கையை வெட்டிச் சென்றார்கள்.
1760ல் கோவில் மீண்டும் கட்டப்பட்டது. பழைய மரியா சிலைக்குப் பதிலாக, கடற்பயணிகளின் அன்னை என்னும் மரியா சிலை வைக்கப்பட்டது. இச்சிலை அங்கு வந்தது பற்றி ஒரு வரலாறு உள்ளது. அதாவது, கோலி இனத்தைச் சார்ந்த ஒரு மீனவர் 1700ஆம் ஆண்டளவில் ஒருநாள் ஒரு கனாக் கண்டார். அக்கனவில் அவர் கடலில் அன்னை ஒரு சிலை மிதப்பதைக் கண்டார். விடிந்ததும் கடலுக்குச் சென்று கனவில் அறிந்ததுபோலவே அச்சிலையைக் கண்டெடுத்தார்.
இந்த வரலாறு 1669இல் இயேசு சபையினர் வெளியிட்ட ஒரு நூலிலும் பதிவு செய்யப்பட்டுள்ளது.
இருப்பினும், கோவிலில் முதலில் வைக்கப்பட்டிருந்த மரியா சிலை புதுப்பிக்கப்பட்டு மீண்டும் பழைய இடத்திலேயே வைக்கப்பட்டுள்ளது. அத்திருச்சிலையின் முன் நின்று மக்கள் தம் வேண்டுதல்களையும் நேர்ச்சைகளையும் நிகழ்த்துகின்றனர்.
இக்கோவிலுக்குச் சென்று வழிபடுவோர் பல சமயங்களைச் சார்ந்தவர்கள். 2011ஆம் ஆண்டில் பா.ஜ.கட்சித் தலைவர் எல்.கே. அத்வானி அங்கு சென்று வழிபட்டது குறிப்பிடத்தக்கது.
வெளி இணைப்புகள்
பகுப்பு:இந்தியாவில் உள்ள பசிலிக்காக்கள்
சபிதா பேகம்
சபிதா பேகம் (Sabitha Beegam) கேரள மாநில கொல்லம் மாவட்டத்தின் முதல் (மேயர்) ஆவார். வழக்கறிஞர் ஆன இவர் ஒரு சமூக சேவகியும், அரசியல்வாதியாகவும் செயல்பட்டார். இந்திய பொதுவுடைமைக் கட்சி (மார்க்சிஸ்ட்) கட்சியின் சார்பாக கொல்லம் மாவட்டத்திலிருந்து தேர்ந்தெடுக்கப் பட்டார். சபிதா கொல்லம் மாநகராட்சியின் மேயரானார்
2010 ஆம் ஆண்டு நடந்த தேர்தலில் காங்கிரசு கட்சியைச் சேர்ந்த  மாய கோபிகிருட்டிணன் என்பவரால் ஒன்பது வாக்குகள் வித்தியாசத்தில் தோல்வியுற்றார்.
இந்திய வரலாற்றில்  இளம்வயதில் தேர்ந்தெடுக்கப்  பட்ட  மாநகராட்சியின்  முதல் இளைய மேயர் சபிதா என்ற பெருமை இவருக்கு உண்டு.
மேற்கோள்கள்
பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:கேரள அரசியல்வாதிகள்
கொடியூர் ஊராட்சி
கொடியூர் ஊராட்சி (Kodiyur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருக்கோவிலூர் வட்டாரத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3255 ஆகும். இவர்களில் பெண்கள் 1563 பேரும் ஆண்கள் 1692 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செர்ச்சிப் மாவட்டம்
செர்ச்சிப் மாவட்டம் (SERCHHIP DISTRICT), இந்திய மாநிலமான மிசோரத்தின் 11 மாவட்டங்களில் ஒன்று. இதன் தலைமையகம் செர்ச்சிப் ஆகும்.
அரசியல்
இது மிசோரம் மக்களவைத் தொகுதிக்கு உட்பட்டது.
இணைப்புகள்
பகுப்பு:மிசோரம் மாவட்டங்கள் பகுப்பு:செர்ச்சிப் மாவட்டம்
குர்துபா
காலநிலை
இந்நகரத்தின் காலநிலையானது, கோடை காலங்களில் மிகவும் வெப்பமாகக் காணப்படுகிறது (சராசரியாக சூலையில் 36.9 °C).
இவற்றையும் பார்க்க
பகுப்பு:எசுப்பானிய நகரங்கள் பகுப்பு:எசுப்பானிய உலக பாரம்பரியக் களங்கள் பகுப்பு:கலீபகங்களின் தலை நகரங்கள்
முக்கல் ஆசான் நல்வெள்ளையார்
முக்கல் என்பது இவர் வாழ்ந்த ஊரின் பெயர். இவர் மாணவர்களுக்குப் பாடம் புகட்டும் ஆசிரியர் பணியில் ஈடுபட்டிருந்தவர்.
பாடல் சொல்லும் செய்தி
இவரது பாடல் நெய்தல் திணையைச் சேர்ந்தது. தலைவன் திருமணம் செய்துகொள்ளாமல் தலைவியோடு மறைமுக உடலுறவு வைத்துக்கொண்டு காலம் கடத்துகிறான். தலைவி கவலைப்பட்டுச் சொல்லுகிறாள்.
நான் நோயில்லாமல் நலமாக இருக்கிறேன். ஆனால் ஊரார் என்னைப்பற்றிக் கண்டும் காணாத்துமாய்ப் பேசும் அம்பல் பேச்சு எனக்கு நோயாய் அமைந்துவிடுகிறது. அதனால் சிறுமைப்படுகிறேன். என்னவன் தன் ஊரில் வாழும் பறவைகளைப் பார்த்தாவது தெரிந்துகொள்ளக்கூடாதா? கடல்காக்கை கருவுற்றிருக்கும் தன் காமர் பேடைக்குச் சேற்றில் அயிரைமீனைத் தேடுகிறதே!
படிவ மகளிர் துறவுக்கோலம் பூண்ட மகளிர் அடும்புக் கொடியை மலரோடு கொய்து அழித்த குழியில் முட்டையிடுவதற்காகப் பெண் கடற்காக்கை அமர்ந்திருக்குமாம். ஆன் கடற்காக்கை அதற்கு அயிரைமீன் இரையைத் தேடிக் கொண்டுவந்து கொடுக்குமாம்.
பகுப்பு:சங்கப் புலவர்கள்
பச்சிகானபள்ளி
பச்சிகானபள்ளி ( Pachchiganapalli) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643227.
மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 1412 வீடுகள் உள்ளன. கிராமத்தின் மொத்த மக்கள் தொகையானது 5652 ஆகும். இதில் பெண்களின் எண்ணிக்கை 2949 என்றும், ஆண்களின் எண்ணிக்கை 2703 என்றும் உள்ளது. கல்வியறிவு பெற்றவர்கள் விகிதம் 52.18% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
இருப்பிட மேலாளர்
இருப்பிட மேலாளர் (Location manager) என்பவர் திரைப்படக்குழுவில் பணிபுரியும் உறுப்பினர் ஆவார். இவரின் பணி திரைப்படத்திற்கு தேவையான இடங்களைக் கண்டுபிடித்து ஒப்பந்தம் செய்தால், தீ அணைப்பு, காவல் மற்றும் பிற அரசாங்க அனுமதிகளையும் பெறுதல் மற்றும் தயாரிப்புக்கான பணிகளை முடிக்க தயாரிப்பு தளவாடங்களை ஒருங்கிணைத்தல் போன்றவை ஆகும். படப்பிடிப்பின் போது ஏற்படும் பிரச்சினைகளுக்கு தீர்வு காணும் பொறுப்பு இவருடையதே.
வரலாற்று ரீதியாக இருப்பிட மேலாளரின் கடமைகள் உதவி இயக்குநரின் பொறுப்பாகும். திரையுலகம் வளர்ந்தவுடன் திரைப்படம் உருவாக்க அதிக மேற்பார்வை தேவைப்பட்ட காரணத்தால் 1970 ஆம் ஆண்டுகளில் இருந்து இந்த பணிக்கு தனி ஒரு குழு அல்லது நபர் நியமிக்கப்பட்டார்கள்.
மேற்கோள்கள்
பகுப்பு:பொழுதுபோக்கு தொழில்கள் பகுப்பு:திரைப்படத் தயாரிப்பு தொழில்கள்
சோ. தேவராஜா
thumb|சட்டத்தரணி சோ.தேவராஜா சோ.தேவராஜா சட்டத்தரணியும் பிரசித்த நொத்தாரிசும் சத்திய ஆணையாளரும், நாடக நடிகர்,எழுத்தாளர், கவிஞர். 1968இலிருந்து மேடைநாடகங்களில் நடித்து வருபவர். செவ்வானத்தில் ஒரு நாடகத்தில் சிறந்த நடிகருக்கான ஜனாதிபதிப் பரிசு பெற்றவர். பல கவியரங்கங்களில் பங்கெடுத்தவர். இவரது 'ஆச்சி' கவிதைத் தொகுப்பு வெளிவந்திருக்கின்றது. தேசிய கலை இலக்கியப் பேரவையின் பொதுச் செயலாளராகவும் கொழும்புத் தமிழ்ச் சங்கத்தின் தலைவராகவும் திகழ்ந்திருக்கின்றார். தாயகம் இதழின் ஆசிரியர் குழு உறுப்பினராகவும் உள்ளார். பண்டத்தரிப்பு காலையடி மறுமலர்ச்சி மன்றத்தின் நிறுவகர்களில் ஒருவர்.
வாழ்க்கைக் குறிப்பு
காலையடி, பண்டத்தரிப்பில் 1953.11.17 இல் சோமசுந்தரம், சற்குணம் தம்பதிகளுக்கு மூத்த மகனாகப் பிறந்தார். தனது எட்டாவது வயதில் மூன்றாம் வகுப்பு படிக்கையில் தந்தையை இழந்தார். திருநெல்வேலி முத்துத்தம்பி வித்தியாலயத்தில் கல்வி கற்றார். கொழும்பு பல்கலைக்கழகத்தில் சட்டமாணிப் பட்டம் பெற்றார். அதே ஊரைச் சேர்ந்த மாணிக்கவாசகர் கலாலக்ஷ்மியை திருமணம் புரிந்தார். மல்லாகம் நீதிமன்றத்தில் சட்டத்தரணியாக தனது பணியைத் தொடர்ந்த இவர் 1990களில் கொழும்புக்கு இடம்பெயர்ந்து அங்கு தனது பணியைத் தொடர்ந்தார். ஜனமகன், அபிலாஷா ஆகிய இரு பிள்ளைகளை பெற்ற இவர் மீண்டும் 2010களில் யாழ்ப்பாணம் மீண்டு வந்து தனது பணியைத் தொடர்கின்றார்.
கலைத் துறையில்
சிறுவயதில் பேச்சாற்றலும் நடிப்பாற்றலும் கைவரப்பெற்ற இவர் தனது நண்பர்களுடன் இணைந்து 1968இல் காலையடி தேவ கோபால கிருஷ்ண நாடகமன்றம் உருவாக்கினார். சாம்பிராட் அசோகன், நட்பு போன்ற நாடகங்கள‍ல் முக்கிய பாத்திரங்களில் நடித்தார். பணிப்புலம் அம்பாள் சனசமூக நிலையம், காலையடி ஆகிய இடங்களில் நாடங்கள் மேடையேறின.பின் 1972இல் காலையடி முருகன் விளையாட்டுகழகத்துடன் இணைந்து மறுமலர்ச்சி மன்றம் உருவாக்கப்பட்டது. நட்பு, வாழ்வின் வழி போன்ற நாடகங்களில் கதாநாயகன் பாத்திரத்தில் நடித்து பார்ப்போர் மனதை கொள்ளை கொண்டார். 1975இல் தூங்காத தூண்கள் எனும் முழுநீள நாடகம் கதைவசனம் எழுதி கதாநாயகன் பாத்திரத்தில் நடித்து அந்நாடகம் பண்டத்தரிப்பு மகளிர் உயர் கல்லூரியில் மேடையேறியது. அதே ஆண்டில் காலைக்கவிஞன் அழ.சந்திரஹாசன் கதைவசனத்தில் மகாதேவர் நெறியாழ்கையில் 'காகிதப் புலிகள்' நாடகத்தில் முக்கிய பாத்திரத்தில் நடித்தார். இந்நாடகம் 70 மேடையேற்றங்களை கண்டு சிறந்த நாடகமாக தேர்ந்து 'மீண்டும் பாரதி' எனப் பெயர் மாற்றப்பெற்றது. வியர்வைத் துளிகள், வீரம் விளைந்த‍து போன்ற பல நாடகங்களி்ல் நடித்தார்.
கொழும்பில் செவ்வேள் எழுதி இயக்கிய 'செவ்வானத்தில் ஒரு' என்ற நாடகத்தில் நடித்த‍தன் மூலம் அரச நாடக விழாவில் சிறந்த நடிகருக்கான ஜனாதிபதிப் பரிசு பெற்றார். வானொலியில் கே.எம். வாசகரின் 'வாழப்பிறந்தவர்கள்' நாடகத்தில் நடித்தார். வீ. எம். குகராஜாவின் 'கதை இதுதான்' வீடியோ திரைப்படத்திலும் நடித்தார். நெறியாளராக குழந்தை ம. சண்முகலிங்கத்தின் 'கூடிவிளையாடு பாப்பா' 'காட்டுராஜா' 'மாதொருபாகம்' நாடகங்களை மன்ற சிறுவர், இளம் பெண்கள் நடிக்க மறுமலர்ச்சி மன்றத்தில் மேடையேற்றினார். 'தாலியம்' நாடகத்தினை எழுதி இயக்கினார். 1978 இல் உருவாகிய நாடக அரங்கக் கல்லூரியில் நாடகப் பயிற்சி பெற்றதோடு அக் கல்லூரியின் தயாரிப்பான கோடை, உறவுகள், பொறுத்த‍து போதும், கந்தன் கருணை போன்ற நாடகங்களில் நடித்து சிறப்பான நடிப்பினை வெளிப்படுத்தியிருந்தார்.
தேசிய கலை இலக்கியப் பேரவையில் இணைந்து அதன் இணைச் செயலாளராக இருந்து மகாகவி பாரதி நூற்றாண்டு விழா ஆய்வரங்குத் தொடரை ஒழுங்கு செய்து 1982 இல் நடத்தியதி்ல் முதன்மை வகித்தார். தாயகம் இதழ் 1983 இல் மீள வெளிவந்தபோது அதன் ஆசிரியர்குழுவில் ஒருவராக இருந்து தாயகம் வெளியீட்டில் தனது கணிசமான பங்களிப்பை வழங்கிவருகிறார். 90களில் பேரவையின் பொதுச் செயலாளராக பொறுப்பேற்று செயற்பட்டார். செண்பகன் என்ற புனைபெயரில் கவிதைகள் பல எழுதியதோடு பல கவியரங்கங்களில் பங்கேற்று சிறப்பான முறையில் கவிதைகளை உரைப்பதில் பிரசித்திபெற்றார். கவிதைகளை தொகுத்து 'ஆச்சி' என்ற நூல் வெளிவந்த‍து. வெளிவராத கவியரங்க‍க் கவிதைகளும் பிறகவிதைகளும் ஏராளம். நடிப்பில் சிறு இடைவெளி இருந்தாலும் முதிய வயதிலும் மக்கள் களரியின் 'வெண்கட்டி வட்டம்', செம்முகம் குழுவின் 'அன்பமுதூறும் அயலார்' நாடகங்களில் பல பாத்திரங்களில் நடித்து தனது குணசித்திர நடிப்பால் இளையோரையும் கவர்ந்து வருகின்றார்.
நூல் வெளியீட்டாளராக
தேசிய கலை இலக்கியப் பேரவையின் நூல்வெளியீட்டுப் பொறுப்பாளராக செயற்பட்டு தமிழகத்தில் சென்னையிலும் கொழும்பிலும் ஈழத்து எழுத்தாளர்கள் பலரின் நூல்களை வெளிக்கொணர்வதில் முன்னின்று நூறு நூல்களுக்கு மேல் வெளியிட்டு தேசிய கலை இலக்கியப் பேரவை சாதனை படைப்பதில் காரண கர்த்தாவாகத் திகழ்ந்தவர். பிரபலமான எழுத்தாளர்களது நூல்களை வெளியிட்டதோடு நின்றுவிடாது வளர்ந்துவரும் எழுத்தாளர்களின் நூல்களையும் வெளியிட்டு விநியோகத்தை விரிவு படுத்தும் வகையில் தேசிய கலை இலக்கியப் பேரவையின் பிரிவாக புத்தகப் பண்பாட்டுப் பேரவையினையும் உருவாக்கியவர். யாழ்ப்பாணத்தில் வசந்தம் புத்தக நிலையத்தை பொறுப்பெடுத்து கொழும்பில் வசந்தம் புத்தக நிலையம் உருவாக்கி தென்னிந்திய இலக்கிய நூல்கள், ஈழத்து நூல்களை கொழும்பிலும் யாழ்ப்பாணத்திலும் பெற்றுக்கொள்ளும் நிலையை ஏற்படுத்தினார்.
சமூக சீர்திருத்த வாதியாக
1973 இல் மறுமலர்ச்சி மன்றம், பணிப்புலம் அம்பாள் சனசமூக நிலையம், சாந்தை இந்து இளைஞர் மன்றம் ஆகிய கிராமிய அமைப்புகளை ஒன்றிணைத்து மது ஒழிப்பு இயக்கத்தினை உருவாக்கி திபாவளி தினத்தில் சாந்தையிலிருந்து காலையடி வரை மது ஒழிப்பு ஊ்ர்வலத்தை முன்னின்று நடாத்தினார். இன்றும் தனது கொள்கையின் வழி விலகாது குடிப்பழக்கம், போதை எதிர்ப்பில் தீவிரமாக ஈடுபட்டு வருபவர். சின்னமேளம் என்ற சதுர்ஆட்டத்தினை நிறுத்துவதற்கான பணிப்புலம் அம்பாள் ஆலயத்தில் சத்தியாக்கிரகப் போராட்டத்திலும் பங்குகொண்டார். அதனைத் தொடர்ந்து மிகவும் பின்தங்கிய கிராமத்தின் குறிச்சியாகிய பன்னமூலையில் அந்த ஊரின் இளைஞர்களை ஒன்றுதிரட்டி காலையடி தெற்கு மறுமலர்ச்சி மன்றம் உருவாக்கி நல்வழியில் இளைஞர்களை வழிநடுத்துவதில் வெற்றிபெற்றார்.
சமூக, அரசியல் தளங்களில்
மாக்சிய நெறியினை தனது மார்க்கமாக வரித்துக்கொண்டு தோழர் மணியத்தின் வழிகாட்டலில் தற்போதைய புதிய ஜனநாயக மாக்சிய- லெனினிய கட்சியில் (இலங்கைக் கம்யூனிஸ்ட் கட்சி(இடது)) இணைந்து அதன் அரசியல் குழு உறுப்பினர், பொருளாளர் பதவிகளில் இருந்து அரசியல் பணிகளைத் தொடர்பவர். நூற்றுக்கணக்கான மேடைகளில் பேச்சாளர். 85 இல் மனித உரிமைகள் இயக்கத்தில் செயலாளராக இருந்து மனித உரிமையை வற்புறுத்தி ஊர்வலங்களை அதன் தலைவர் இராச‍சுந்தரம் அவர்களுடன் இணைந்து நடாத்தினார். யாழ்ப்பாணத்தில் நாடாளுமன்றத் தேர்தலில் சனநாயக இடதுசாரி முன்னணியிலும் சுயேட்சைக் குழுவிலும் இருமுறை போட்டியிட்டார். சுன்னாகம் நிலத்தடி நீர் மாசுபடுத்தலுக்கெதிரான மக்கள் போராட்டங்களிலும் நீதிமன்றத்தில் தொடக்கப்பட்ட வழக்கில் நொதேர்ன் பவர் நிறுவனத்திற்கெதிரான வழக்கில் சுன்னாகம் மக்களுக்கு நீதிவேண்டி குரல் கொடுத்தார்.
அரசியல் ஏடான 'புதிய பூமி' இதழில் செண்பகன் என்ற புனைபெயரில் 'தமிழ் தேசியமும் குறுநலப் பித்தும்' என்ற தொடர் கட்டுரையினை எழுதிவந்தமையானது 2000களில் தமிழ் தேசிய போராட்டம் முனைப்புப் பெற்ற காலத்தில் குறிப்பிடக்கூடிய அவரது அரசியல் கண்ணோட்டமாக கொள்ளலாம்.
வெளி இணைப்புகள்
பகுப்பு: ஈழத்து எழுத்தாளர்கள் பகுப்பு: ஈழத்துக் கலைஞர்கள் பகுப்பு: ஈழத்துக் கவிஞர்கள் பகுப்பு: ஈழத்து நாடக நடிகர்கள் பகுப்பு:இலங்கைத் தமிழ் இடதுசாரிகள் பகுப்பு:இலங்கைத் தமிழ் இறைமறுப்பாளர்கள் பகுப்பு:இலங்கை பொதுவுடமைவாதிகள்
சுவர்ணபூமி
thumb| 1448 ஆம் ஆண்டில் ஆண்ட்ரியாஸ் வால்ஸ்பெர்கரின் வரைபடத்தில், இந்தியப் பெருங்கடலில் ஜாவாவுக்கு அருகில், தங்கத் தீபகற்பத்தில், ஆரியா செர்சோனீஸுக்கு அருகிலுள்ள கிரிசா மற்றும் ஆரியா, தங்கத் தீவுகள். சுவர்ணபூமி ( Suvarṇabhūmi )(சமஸ்கிருதம்: सुवर्णभूमि; பாலி: சுவன்னபூமி) என்பது ஒரு புராணப்பெயராகும். இது பல பண்டைய இந்திய இலக்கிய மூலங்களிலும், மகாவம்சம் போன்ற பௌத்த நூல்களிலும், ஜாதக கதைகளில் சில கதைகள், மிலிண்டா பன்கா மற்றும் இராமாயணம் ஆகியவற்றில் காணப்படுகிறது.
அசோகரின் அரசாணைகள் அடங்கிய கல்வெட்டுகள் இந்த பெயரைக் குறிப்பிடுகின்றன என்ற பொதுவான தவறான புரிதல் உள்ளது. உண்மை என்னவென்றால், அரசாணைகளின் பெயர்களை மட்டுமே அரசாணைகள் தொடர்புபடுத்துகின்றன. மேலும் சுவர்ணபூமியை உரையில் குறிப்பிடவில்லை. மேலும், உரையில் குறிப்பிடப்பட்டுள்ள மன்னர்கள் அனைவரும் சிந்துவுக்கு அப்பால் மேற்கில் அமைந்துள்ள பிராந்தியத்தில் தங்கள் நகரங்களை ஆட்சி செய்தனர்.
இதன் சரியான இடம் தெரியவில்லை. மேலும் விவாதத்திற்குரிய விடயமாக இருந்தாலும், இந்தியப் பெருங்கடல் வழியாக ஓடும் வர்த்தக பாதைகளில் சுவர்ணபூமி ஒரு முக்கியமான துறைமுகமாக இருந்தது. பசுரா, உபுல்லா மற்றும் சிராப் ஆகிய செல்வந்த துறைமுகங்களிலிருந்து மஸ்கத், மலபார், இலங்கை வழியாக பயணம் செய்தது. நிக்கோபர், கடாரம் மற்றும் மலாக்கா நீரிணை வழியாக சுவர்ணபூமி பற்றிய கட்டுக்கதை இருக்கிறது.
குறிப்புகள்
பகுப்பு:பௌத்த வரலாறு
வாகைப்பறந்தலைப் போர்
குறிப்புகள்
பகுப்பு:சங்ககாலப் போர்கள் பகுப்பு:தமிழகப் போர்கள் பகுப்பு:அதியர் போர்கள்
குவளைக்கண்ணி ஊராட்சி
குவளைக்கண்ணி ஊராட்சி (Kuvalaikanni Gram Panchayat), தமிழ்நாட்டின் தென்காசி மாவட்டத்தில் உள்ள சங்கரன்கோவில் ஊராட்சி ஒன்றியத்தில் அமைந்துள்ளது. இந்த ஊராட்சி, வாசுதேவநல்லூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2180 ஆகும். இவர்களில் பெண்கள் 1070 பேரும் ஆண்கள் 1110 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெரியகொள்ளியூர் மாணிக்கநாச்சியார் கோயில்
பெரியகொள்ளியூர் மாணிக்கநாச்சியார் கோயில் தமிழ்நாட்டில் விழுப்புரம் மாவட்டம், பெரியகொள்ளியூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாம்ப்ரா
சாம்ப்ரா/சாம்ப்ரா மோரா என்பது, கிரனாதாவிலுள்ள உரோமா மக்களால் ஆடப்படும் ஒரு நடனம். இது, மூரிய நடனங்களிலிருந்து பிறந்தது என நம்பப்படுகிறது. இது கித்தானோ திருமணங்களிலும் சுற்றுலாப் பயணிகளுக்காக சாக்ரோமோன்தே குகைகளிலும் குன்றுகளிலும் முக்கியமாக ஆடப்படுகிறது.
பகுப்பு:நடனம் பகுப்பு:நடன வகைகள் பகுப்பு:பிளமேன்கோ நடனம் பகுப்பு:எசுப்பானியா பகுப்பு:பிளமேன்கோ வகைகள்
ஆடிப்பிறப்பு
ஆடிப்பிறப்பு சைவத் தமிழ் மக்களினால் ஆடி மாத முதலாம் நாள் கொண்டாடப்படும் பண்டிகை ஆகும். சூரியன் வடதிசை நோக்கிச் செல்லும் தை முதல் ஆனி வரையுள்ள ஆறு மாத காலம் உத்தராயண காலமாகும். இது தேவர்களுக்கு ஒரு நாளின் பகல் பொழுதாகும். அடுத்து சூரியன் தெற்கு நோக்கிச் செல்லும் காலம் ஆடி முதல் மார்கழி வரையுள்ள ஆறு மாத காலம் தட்சணாயண காலமாகும். இது தேவர்களுக்கு இராப்பொழுதாகும். தட்சணாயணத்தின் தொடக்கதினம் ஆடிமாத முதலாம் நாள் ஆகும். இக்காலம் கோடைகால வெப்பம் தணிந்து குளிர்மை படிப்படியாகப் பெருகும் இயல்புடையது. இந் நாளில் ஈழநாட்டுத் தமிழ் மக்கள் ஆடிக்கூழ் கொழுக்கட்டை என்னும் உண்டிவகைகளை விசேடமாகச் செய்து குடும்ப விருந்தாக உண்டு மகிழ்தல், விசேட வழிபாடு செய்தலும் உற்றார், உறவினர்களுக்கு இவ்வுண்டி வகைகளை வழங்கி நல்லுறவைப் பேணலும் வழக்கமாகும்.
ஆடி மாதத்தில் ஆற்றுநீர் வளமுள்ள தென்னாட்டு மக்கள் காவிரி போன்ற ஆற்றங்கரைகளில் சித்திரான்னம் உண்டு படகோட்டம் போன்ற கேளிக்கைகளில் பங்குபற்றும் 'ஆடிப்பெருக்கு' (ஆடி 18) பண்டிகையைக் கொண்டாடுவர்.
என்பன போன்ற பழம் பாடல்களால் ஆடி மாதம் ஆனந்தமாகக் கொண்டாடப்பட்டு வந்ததென்பது அறியக் கிடக்கின்றது.
மேற்கோள்கள்
பகுப்பு:இந்து சமய விழாக்கள்
அழங்காநத்தம் ஊராட்சி
அழங்காநத்தம் ஊராட்சி (Alanganatham Gram Panchayat), தமிழ்நாட்டின் நாமக்கல் மாவட்டத்தில் உள்ள எருமபட்டி வட்டாரத்தில் அமைந்துள்ளது. இந்த ஊராட்சி, சேந்தமங்கலம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரசுக் கல்லூரி, மூணாறு
மூணாறு, அரசு கல்லூரி (Government College, Munnar), இந்தியாவின் கேரளாவின் இடுக்கி மாவட்டத்தில் மூணாறில் அமைந்துள்ள பட்டப்படிப்பிற்கான கலைக் கல்லூரி ஆகும். இது 1995ஆம் ஆண்டில் நிறுவப்பட்டது. இந்த கல்லூரி கோட்டயத்தில் உள்ள மகாத்மா காந்தி பல்கலைக்கழகத்துடன் இணைக்கப்பட்டுள்ளது. இந்த கல்லூரி கலை, வர்த்தகம் மற்றும் அறிவியல் என பல்வேறு பிரிவுகளில் படிப்புகளை வழங்குகிறது.
அங்கீகாரம்
இக்கல்லூரியை புது தில்லியில் உள்ள பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:கேரள கலை மற்றும் அறிவியல் கல்லூரிகள் பகுப்பு:இடுக்கி மாவட்டம்
செம்போடை ஊர்குல மாரியம்மன் கோயில்
செம்போடை ஊர்குல மாரியம்மன் கோயில் தமிழ்நாட்டில் நாகப்பட்டினம் மாவட்டம், செம்போடை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மைசீக்குவெல்
மையெசுக்யூயெல் என்பது 11 மில்லியனுக்கும் மேலான நிறுவல்களைக் கொண்டிருக்கும் தொடர்புடைய தரவுத்தள மேலாண்மை அமைப்பு (RDBMS) ஆகும். மோண்டி விடேனியஸின் மகள் மையின் நினைவாக மையெசுக்யூயெல் எனப் பெயரிடப்பட்டிருக்கிறது. இந்த நிரலானது பல தரவுத்தளங்களுக்கு பலபயனர் அணுகலை வழங்கும் சேவையகமாக இயங்குகிறது. மையெசுக்யூயெல் அதிகாரப்பூர்வமாக மை எஸ்-கியூ-எல் (My S-Q-L) என்றும், ஆனால் பெரும்பாலும்  மை சீக்குவெல் (My SeQueL) என்றும் வழங்கப்படுகின்றது.
இந்த திட்டமானது GNU ஜெனரல் பப்ளிக் லைசென்ஸ் விதிமுறைகளின் கீழும், அதே போன்று பல்வேறு சொத்துரிமை ஒப்பந்தங்களின் கீழும், அதன் சோர்ஸ் குறியீடு கிடைக்குமாறு செய்திருக்கின்றது. ஒற்றை இலாப நோக்குடைய நிறுவனமான MySQL AB என்ற ஸ்வீடன் நிறுவனத்தால் மையெசுக்யூயெல் சொந்தமாக்கப்பட்டு் வழங்கப்பட்டிருக்கிறது. இந்த நிறுவனம் தற்போது சன் மைக்ரோசிஸ்டம்ஸ் நிறுவனத்தின் துணை நிறுவனம் ஆகும். ஆரக்கிள் கார்ப்பரேஷன் நிறுவனம் சன் மைக்ரோசிஸ்டம்ஸை கையகப்படுத்தும் செயல்முறைகளைத் தொடங்கிவிட்டது.
மையெசுக்யூயெல் பெரும்பாலும் வேர்ட்பிரெஸ் (WordPress), phpBB மற்றும் LAMP மென்பொருள் ஸ்டேக்கில் கட்டமைக்கப்பட்ட பிற மென்பொருள் போன்ற திட்டங்கள் உள்ளிட்ட முழுஅம்ச தரவுத்தள மேலாண்மை அமைப்பு தேவையான இலவச மென்பொருள் திட்டங்களில் பயன்படுத்தப்படுகின்றது. இது விக்கிபீடியா, கூகிள் (Google) மற்றும் ஃபேஸ்புக் (Facebook) உள்ளிட்ட பல உயர்நிலையான, மிகப்பெரிய உலகளாவிய வலை தயாரிப்புகளிலும் பயன்படுகின்றது.
பயன்கள்
பல வலைப் பயன்பாடுகள் மையெசுக்யூயெல்லை LAMP மென்பொருள் ஸ்டேக்கின் தரவுத்தள தொகுதியாகப் பயன்படுத்துகின்றன. வலைப் பயன்பாடுகளுடன் இதன் பயன்பாட்டின் பிரபலத்தன்மையானது பி.எச்.பி இன் பிரபலத்துடன் நெருங்கிய தொடர்பைக் கொண்டுள்ளது. இது பெரும்பாலும் மையெசுக்யூயெல்லுடன் இணைந்தே இருக்கின்றது. பல்வேறு அதிக போக்குவரத்து நெரிசலைக் கொண்ட வலைத்தளங்கள் (Flickr, Facebook, விக்கிபீடியா, Google (இருப்பினும் தேடல்களுக்கு அல்ல), Nokia மற்றும் YouTube உள்ளிட்டவை) தரவு சேமிப்பு மற்றும் உள்நுழையும் பயனர் தரவுப் பதிவுசெய்தல் ஆகியவற்றிற்கு மையெசுக்யூயெல்லை பயன்படுத்துகின்றன.
தளங்கள் மற்றும் இடைமுகங்கள்
thumb|right|Linux இல் மையெசுக்யூயெல் நிர்வாகி
மையெசுக்யூயெல் குறியீடுகள் C மற்றும் C++ ஆகியவற்றைப் பயன்படுத்துகின்றது. SQL பகுப்பானானது yacc மற்றும் தனிப்பட்ட முறையில் உருவாக்கப்பட்ட lexer, sql_lex.cc ஆகியவற்றைப் பயன்படுத்துகின்றது.
AIX, BSDi, FreeBSD, HP-UX, i5/OS, Linux, Mac OS X, NetBSD, Novell NetWare, OpenBSD, OpenSolaris, eComStation, OS/2 Warp, QNX, IRIX, Solaris, Symbian, SunOS, SCO OpenServer, SCO UnixWare, Sanos, Tru64 மற்றும் Microsoft Windows உள்ளிட்ட பல்வேறு இயக்க முறைமைத் தளங்களில் MySQL செயல்படுகின்றது. OpenVMS க்கான மையெசுக்யூயெல் போர்ட்டும் உள்ளது.
நிரலாக்க மொழி குறிப்பிட்ட APIகளைக் கொண்ட அனைத்து முக்கிய நிரலாக்க மொழிகளும் மையெசுக்யூயெல் தரவுத்தளங்களை அணுகுவதற்கான நூலகங்களைக் கொண்டுள்ளன. மேலும், ASP அல்லது ColdFusion போன்ற மையெசுக்யூயெல் தரவுத்தளத்துடன் தகவல்தொடர்பு கொள்ளும் ODBC இடைமுகத்தை ஆதரிக்கும் துணை நிரலாக்க மொழிகளை அனுமதிக்கின்ற ODBC இடைமுகம் MyODBC என்று அழைக்கப்படுகின்றது. மையெசுக்யூயெல் சேவையகம் மற்றும் அதிகாரப்பூர்வ நூலகங்கள் பெரும்பாலும் ANSI C/ANSI C++ இல் செயலாக்கப்படுகின்றன.
MySQL AB ஆல் உருவாக்கப்பட்ட மேலே குறிப்பிடப்பட்ட கருவிகளில் மேலும், பல்வேறு பிற வணிகரீதியான மற்றும் வணிகரீதியற்ற கருவிகள் மையெசுக்யூயெல்லுடன் இணைக்கப்பட்டுள்ளன. Navicat இலவச எளிய பதிப்பு, AnySQL Maestro இலவசப் பதிப்பு அல்லது SQLyog சமூகப் பதிப்பு உள்ளிட்டவை உதாரணங்களாகும். அவை இலவச டெஸ்க்டாப் அடிப்படையிலான GUI கருவிகள் மற்றும் phpMyAdmin என்ற PHP இல் செயலாக்கப்படுகின்ற இலவச வலை அடிப்படையிலான நிர்வகித்தல் இடைமுகம் ஆகியவையாக உள்ளன.
ஈடுபடுத்தல்
மையெசுக்யூயெல்லை சோர்ஸ் கோடிலிருந்து கைமுறையில் கட்டமைக்க மற்றும் நிறுவ முடியும். ஆனால் இது மிகவும் சோர்வூட்டுவதாக இருக்கும் என்பதால் சிறப்பு தனிப்பயனாக்கங்கள் தேவைப்படும் வரையில் பெரும்பாலும் பொதுவாக இருமத் தொகுப்பிலிருந்தே நிறுவப்படுகின்றது. பெரும்பாலான லினக்ஸ் (Linux) பங்களிப்புகளில் தொகுப்பு மேலாண்மை அமைப்பானது மையெசுக்யூயெல்லை குறைவான முயற்சியைக் கொண்டு பதிவிறக்கி நிறுவ முடியும். இருப்பினும் மேலும் உள்ளமைவுக்கு பெரும்பாலும் பாதுகாப்பை சரிசெய்யதல் அமைப்புகளை உகந்ததாக்கலுக்கும் தேவைப்படுகின்றது.
இருப்பினும் மையெசுக்யூயெல் மிகவும் வலிமையான உரிமையுடைமை தரவுத்தளங்களுக்கு தாழ்வுப் முனை மாற்றாகத் தொடங்கியது. இது மெதுவாக அதிக அளவிலான தேவைகளை ஆதரிக்க மேம்படுத்தப்பட்டிருக்கின்றது.
இது சிறியது முதல் மிதமான தனிப்பட்ட சேவையக ஈடுபடுத்தல்களில் LAMP அடிப்படையிலான வலைப்பயன்பாடுகளில் தொகுதியாக அல்லது நிறைவான தரவுத்தள சேவையகமாக இன்னும் மிகவும் பொதுவாகப் பயன்படுத்தப்படுகின்றது. மிகுதியான மையெசுக்யூயெல்லின் முறையீடு அதன் தொடர்பான எளிமை மற்றும் இலகுவான பயன்பாட்டில் இருந்து வருகின்றது. இது phpMyAdmin அல்லது கைமுறை உள்ளமைவு அல்லது அமைப்பு இல்லாமல் பயன்படுத்தத் தயாராக இருக்கும் முன்னதாக இணைக்கப்பட்ட TurnKey மையெசுக்யூயெல் சாதனம் போன்ற ஓபன் சோர்ஸ் கருவிகளின் சூழ்நிலை அமைப்பு மூலமாக இயக்கப்படுகின்றது.
இடைப்பட்ட வரம்பில், மையெசுக்யூயெல்லை ஜிகாபைட்டுகள் நினைவகம் கொண்ட பலசெயலி போன்ற மிக வலிமையான வன்பொருளில் அதை ஈடுபடுத்தலால் அளவிட முடியும்.
இருப்பினும் ஒரு தனிப்பட்ட சேவையகத்தில் முடிந்தவரையிலான செயல்திறனை எவ்வாறு அளவிடமுடியும் என்பதற்கான கட்டுப்பாடுகள் உள்ளன. எனவே பெரிய அளவுகளில், பல சேவையக மையெசுக்யூயெல் ஈடுபடுத்தல்களுக்கு மேம்பட்ட செயல்திறன் மற்றும் நம்பகத்தன்மை ஆகியவற்றை வழங்குவது அவசியமாகின்றது. ஒரு பொதுவான உயர்திறன் உள்ளமைவானது ஒரு வலிமையான மாஸ்டர் தரவுத்தளத்தை சேர்க்க முடியும். இது தரவு எழுதுதல் செயல்பாடுகளைக் கையாளுகின்றது. மேலும் அனைத்து படித்தல் செயல்பாடுகளைக் கையாளுகின்ற பல்வேறு ஸ்லேவ்களுக்கு பதிலளிக்கின்றது. மாஸ்டர் சேவையகம் அதன் ஸ்லேவ்களுடன் தொடர்ந்து ஒத்திசைப்பதால், நிகழ்வு தோல்வியில் ஸ்லேவானது புதிய மாஸ்டராக வழங்கப்படலாம். இது செயலற்ற நேரத்தைக் குறைக்கின்றது. நினைவகத்தேக்கத்தை பயன்படுத்தி நினைவகத்தில் தரவுத்தள வினவல்களில் இருந்து முடிவுகளை தேக்கப்படுத்துவதன் மூலமாக செயல்திறனில் மேலும் மேம்பாடுகளை அடைய முடியும் அல்லது தரவுத்தளத்தை துண்டுகள் என்று அழைக்கப்படும் சிறிய துகள்களாக உடைத்தல் பல பகிர்ந்தளிக்கப்பட்ட சேவையகக் கொத்துகளிடையே பரவ முடியும்.
அம்சங்கள்
, மையெசுக்யூயெல் இரண்டு வேறுபட்ட பதிப்புகளில் MySQL 5.1 ஐ வழங்குகின்றது: மையெசுக்யூயெல் கம்யூனிட்டி சர்வர் (MySQL Community Server) மற்றும் எண்டர்பிரைஸ் சர்வர் (Enterprise Server). அவை பொதுக் குறியீடு அடிப்படையைக் கொண்டுள்ளன, மேலும் பின்வரும் அம்சங்களைக் கொண்டுள்ளன:
டெவலப்பர்கள் மையெசுக்யூயெல் எண்டர்பிரைஸ் சர்வரின் மாதாந்திரப் பதிப்புகளை வெளியிடுகின்றனர். சோர்ஸ்களை, மையெசுக்யூயெல்லின் வாடிக்கையாளர் மட்டுமே நிறுவன தளத்திலிருந்து அல்லது மையெசுக்யூயெல்லின் சந்தை களஞ்சியத்திலிருந்து பெறமுடியும். இவை இரண்டும் GPL உரிமத்தின் அடிப்படையிலானவை. மையெசுக்யூயெல் கம்யூனிட்டி சர்வர் GPL இன் கீழ்படிதலில் குறிப்பிடமுடியாத திட்டமிடலில் வெளியிடப்பட்டிருக்கின்றது. மேலும் இது இறுதியாக வெளிவந்த மையெசுக்யூயெல் எண்டர்பிரைஸ் சர்வருடன் அனுப்பப்பட்ட அனைத்துப் பிழைதீர்த்தல்களையும் கொண்டிருக்கின்றது. ஒவ்வொரு கம்யூனிட்டி சர்வர் வெளியீட்டிற்குமான இருமங்கள் மையெசுக்யூயெல் மூலமாக வழங்கப்படவில்லை.
வேறுபடுத்துகின்ற அம்சங்கள்
மையெசுக்யூயெல் பின்வரும் அம்சங்களைச் செயலாக்குகின்றது, இவற்றை பிற RDBMS அமைப்புகள் கொண்டிருக்காமல் இருக்கலாம்:
தயாரிப்பு வரலாறு
மையெசுக்யூயெல் உருவாக்கத்திலுள்ள மைல்கற்கள் பின்வருகின்றன:
வருங்கால வெளியீடுகள்
பின்வருவனவற்றிற்கான MySQL 6 ரோட்மேப் எல்லைகள் ஆதரவு:
எதிர்கால பதிப்புகள் திட்டங்களுக்கான 2006 ரோட்மேப் இணை போக்குநிலையாக்கத்தை ஆதரிக்கின்றது.
ஆதரவு மற்றும் உரிமம் பெறுதல்
மையெசுக்யூயெல் எண்டர்பிரைஸ் மூலமாக MySQL AB நிறுவனம் அதனூடாகவே 30 நிமிட மறுமொழி நேரத்துடன் கூடிய 24/7 சேவையுடன் ஆதரவை வழங்குகின்றது. ஆதரவுக் குழுவானது சிக்கல்களை கையாள அவசியமானதாக டெவலப்பர்களுக்கான நேரடி அணுகலைக் கொண்டுள்ளது. கூடுதலாக, அது மன்றங்கள் மற்றும் அஞ்சல் பட்டியல்களைக் ஹோஸ்ட் செய்கின்றது, பணியாளர்கள் மற்றும் பிற பயனர்கள் பெரும்பாலும் ஆதரவை வழங்கும் பல IRC சேனல்களில் கிடைக்கின்றனர்.
சன் நிறுவனத்திடமிருந்து அதிகாரப்பூர்வ தயாரிப்பு ஆதரவில் கூடுதலாக, பிற நிறுவனங்கள் மையெசுக்யூயெல்லின் பயன்பாடு தொடர்பான ஆதரவு மற்றும் சேவைகளை வழங்குகின்றன. உதாரணமாக, பெர்கோனா நிறுவனம் உகந்ததாக்குதல் தொடர்பான சேவைகளை வழங்குகின்றது மற்றும் மோந்தி புரோகிராம் Ab நிறுவனம் அடிக்கடி நிகழாத பொறியியல் சேவைகளை வழங்குகின்றது.
மையெசுக்யூயெல் எண்டர்பிரைசின் வாங்குபவர்கள் அவர்களின் குறிப்பிட்ட இயக்க முறைமைக்கான இருமங்கள் மற்றும் மென்பொருள் ஆகியவற்றுக்கு சான்றளிக்கும் அணுகலையும் மற்றும் மிகப்பெரிய பிழைத் தீர்வுகளுடனான மாதாந்திர இருமப் புதுப்பிப்புகளுக்கான அணுகளையும் கொண்டிருக்கின்றனர். நிறுவன உறுப்பினர் தகுதியின் பல்வேறு அளவுகள், வேறுபட்ட பதிலளிப்பு நேரம் மற்றும் சேவையக செயல்திறன் இசைவாக்கம் மற்றும் கணினி கட்டமைப்பு அறிவுரை வாயிலாக எவ்வாறு என்பது முதல் அவசர ஆதரவு வரையிலான அம்சங்கள் ஆகியவற்றுடன் கிடைக்கின்றன. தரவுத்தள சேவையகங்களுக்கான மையெசுக்யூயெல் நெட்வொர்க் கண்காணிப்பு மற்றும் அறிவுரை சேவை கண்காணிப்பு கருவியானது மையெசுக்யூயெல் எண்டர்பிரைஸ் வாடிக்கையாளர்களுக்கு மட்டுமே கிடைக்கின்றது.
சாத்தியமுள்ள பயனர்கள் GNU ஜெனரல் பப்ளிக் உரிமத்தின் (GPL) கீழ் இலவச மென்பொருளாக மையெசுக்யூயெல் சர்வரை நிறுவிக்கொள்ள முடியும். மேலும் மையெசுக்யூயெல் எண்டர்பிரைஸ் உறுப்பினர் கட்டணங்கள் சேவையகத்தின் GPL பதிப்புடன் GPL உடன் இணக்கமாக இருந்து பயன்படுத்துகின்ற நோக்கத்தைக் கொண்ட நிகழ்வுகளுக்காக எந்தவித கூடுதல் கட்டணமுமின்றி கோரிக்கையின் பேரில் கிடைக்கும் மரபுரிமை உரிமையுடைமை பதிப்பையும் சேர்த்துள்ளன.
மையெசுக்யூயெல் சேவையக மென்பொருளும் கிளையண்ட் நூலகங்களும் இரட்டை உரிமம் வழங்குதலைப் பயன்படுத்துகின்றன. பயனர்கள் GPL ஐ தேர்வுசெய்யலாம், இந்த மையெசுக்யூயெல் ஆனது FLOSS உரிமை விதிவிலக்கைக் கொண்டு நீட்டிக்கப்பட்டிருக்கின்றது. இது பிற OSI-இணக்கமான ஓபன்சோர்ஸ் உரிமங்களின் கீழ் மென்பொருள் உரிமம்பெறலை அனுமதிக்கின்றது, இவை மையெசுக்யூயெல் நூலகங்களுக்கு எதிராக இணைப்பை ஏற்படுத்த GPL க்கு இணக்கமற்றவையாக உள்ளன.
GPL நெறிமுறைகளைப் பின்பற்ற விரும்பாத வாடிக்கையாளர்கள் உரிமையுடைமை உரிமையை வாங்கிக்கொள்ளலாம்.
பல ஓபன் சோர்ஸ் நிரல்கள் போன்று, மையெசுக்யூயெல் அதன் பெயருக்கு வர்த்தகக்குறியீட்டை பெற்றிருப்பதால், அதை வர்த்தக முத்திரை உரிமையாளரின் அனுமதியுடன் மட்டுமே மற்றவர்கள் பயன்படுத்தலாம்.
பெருநிறுவன திரும்புதல் வரலாறு
அக்டோபர் 2005 ஆம் ஆண்டில், ஆரக்கிள் கார்பரேஷன் இன்னோபேஸ் OY என்ற பின்லாந்து நிறுவனத்தைக் கையகப்படுத்தியது. இந்நிறுவனம் பரிமாற்றங்கள் மற்றும் பாரின் கீகள் போன்ற செயல்பாடுகளை வழங்க மையெசுக்யூயெல்லை அனுமதிக்கும் InnoDB என்ற சேமிப்புப் பொறியை உருவாக்கியது. கையகப்படுத்தலுக்குப் பின்னர், ஆரக்கிளில் வெளியிட்ட பத்திரிக்கைச் செய்தியானது MySQL AB க்கு நிறுவனத்தின் மென்பொருள் கிடைப்பதை உறுதிப்படுத்தும் ஒப்பந்தங்கள் 2006 ஆம் ஆண்டில் சிலநேரங்களில் புதுப்பித்தலை (மற்றும் ஊகிக்கக்கூடிய மறுஒப்பந்தப் பேச்சை) விளைவிக்கும் என்பதைக் குறிப்பிட்டது. ஏப்ரல் மாதம் 2006 ஆம் ஆண்டில் நடைபெற்ற மையெசுக்யூயெல் பயனர்கள் மாநாட்டின் போது, மையெசுக்யூயெல் மற்றும் இன்னோபேஸ் OY ஆகியவை அவர்களின் உரிம ஒப்பந்தத்தின் "பல-ஆண்டு" நீட்டிப்பை உறுதிப்படுத்தியதாக ஒரு பத்திரிக்கை செய்தியை மையெசுக்யூயெல் வெளியிட்டது.
பிப்ரவரி மாதம் 2006 ஆம் ஆண்டில், ஆரக்கிள் கார்பரேஷன் நிறுவனம் மற்றொரு மையெசுக்யூயெல் சேமிப்புப் பொறிக்கான அடிப்படையை வழங்குகின்ற தரவுத்தள பொறியான Berkeley DB உருவாக்குநர்களான சிலீப்பிகேட் சாப்ட்வேர் நிறுவனத்தைக் கையகப்படுத்தியது.
ஏப்ரல் மாதம் 2009 ஆம் ஆண்டில், ஆரக்கிள் கார்பரேஷன் மையெசுக்யூயெல் அறிவுசார் சொத்தின் தற்போதைய உரிமையாளர்களான சன் மைக்ரோசிஸ்டம்ஸ் நிறுவனத்தை வாங்குவதற்கான ஒரு ஒப்பந்தத்தை எழுதிக் கொடுத்தது. சன்னின் போர்டு இயக்குநர்கள் அந்த உடன்படிக்கையை ஒருமனதான ஏற்றுக்கொண்டனர். இது சன்னின் பங்கு முதலீட்டாளர்களாலும் அமெரிக்க அரசாங்கத்தாலும் ஆகஸ்ட் 20, 2009 அன்று ஒப்புதலைப் பெற்றது. டிசம்பர் 14, 2009 அன்று மையெசுக்யூயெல்லை தொடர்ந்து மேம்படுத்த ஆரக்கிள் உறுதியெடுத்துக்கொண்டது. ஐரோப்பாவில் இந்த இணைப்பு EU பொறுப்பாண்மைக்கு எதிரான கட்டுப்படுத்துபவர்களால் நுண்ணாய்வின் கீழ் உள்ளது. இவர்கள் ஆரக்கிள் நிறுவனத்தின் ஏற்கனவே உள்ள தரவுத்தளத்துடனான ஆர்வங்களின் முரண்பாட்டினை முதன்மையாகக் கருதுகின்றனர். மையெசுக்யூயெல்லின் தந்தையான மைக்கேல் விடேனியஸ் அவர்கள் இந்த உடன்படிக்கையை நிறுத்த உறுதியளிக்கும்படியான விண்ணப்பத்தை EU கமிஷனிடம் வழங்கினார்.
புற இணைப்புகள்
பகுப்பு:கட்டற்ற தரவுதள மேலாண்மை மென்பொருட்கள் பகுப்பு:ஆரக்கிள் மென்பொருட்கள் பகுப்பு:பல்லியக்குதள மென்பொருட்கள் பகுப்பு:கூகுள் தமிழாக்கம்-தரவுத்தள மேலாண்மை
அமெரிக்க இலங்கை மறைப்பணி
அமெரிக்க இலங்கை மறைப்பணி (American Ceylon Mission, ACM) என்பது இலங்கையின் யாழ்ப்பாணத்தில் இயங்கி வந்த ஒரு கிறித்தவ மறைப்பணி அமைப்பாகும். இவ்வமைப்பு "பிறநாடுகளுக்கு மறைப்பணியாளர்களை அனுப்பும் அமெரிக்க அமைப்பினால்" (American Board of Commissioners for Foreign Missions, ABCFM) நிதியுதவி அளிக்கப்பட்டு 1813 ஆம் ஆண்டில் இலங்கை வந்த மதப்பணியாளர்களால் ஆரம்பிக்கப்பட்டது. இந்திய, இலங்கை பிரித்தானியக் குடியேற்ற அரசு இவர்களை ஒப்பீட்டளவில் சிறிய யாழ்ப்பாணக் குடாநாட்டுக்கு மட்டுமே (ஏறத்தாழ 40 ஆண்டு காலத்திற்கு) வருவதற்கு அனுமதி அளித்தனர். இந்த மறைப்பணியாளர்களின் தாக்கம் இலங்கையில் குறிப்பாக 1820கள் தொடக்கம் 20-ஆம் நூற்றாண்டின் தொடக்ககாலம் வரை இருந்து வந்தது. இக்காலப் பகுதியில், அவர்கள் கிறித்தவ மறைப்பரப்புடன், ஆங்கிலத்தில் இருந்து தமிழுக்கு மொழிபெயர்ப்பு, நூல்கள் அச்சிட்டு வெளியிடல், தொடக்க, மற்றும் உயர் கல்விக்கூடங்கள் நிறுவுதல், யாழ் குடாநாட்டு மக்களுக்கு அடிப்படை மருத்துவ வசதிகளை ஏற்படுத்திக் கொடுத்தல் போன்ற சமூக சேவைகளிலும் ஈடுபட்டனர். உள்ளூர் சமய, மற்றும் சடங்குகளுக்கு எதிரான தமது பரப்புரைகளை பிரசுரங்கள் வாயிலாக வெளியிட்டனர். இந்நடவடிக்கைகள் இலங்கைத் தமிழர் வாழ்வில் பெரும் சமூக மாற்றங்களை ஏற்படுத்தியது. இம்மாற்றங்கள் அவர்களின் வாழ்வில் இன்றளவும் தொடர்கின்றன. யாழ்ப்பாணக் குடாநாட்டில் இன்றுள்ள குறிப்பிடத்தக்க சில கல்வி, மருத்துவ நிலையங்கள் அமெரிக்க மறைப்பணியாளர்களின் உதவியுடன் நிறுவப்பட்டவையே.
வெளி இணைப்புகள்
பகுப்பு:யாழ்ப்பாண வரலாறு
திருடன் (திரைப்படம்)
திருடன் 1969 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் சிவாஜி கணேசன், கே. ஆர். விஜயா மற்றும் பலரும் நடித்துள்ளனர்.
ஜெய்வாபாய் மாநகராட்சிப் பெண்கள் மேல்நிலைப்பள்ளி
thumbnail|ஜெய்வாபாய் மாநகராட்சிப்பெண்கள் மேல் நிலைப்பள்ளி ஜெய்வாபாய் மாநகராட்சிப் பெண்கள் மேல் நிலைப்பள்ளி தமிழ்நாட்டின் திருப்பூரில் உள்ள மிகப்பெரிய அரசு மாநகராட்சிப் பள்ளியாகும். இம் மகளிர் மேல்நிலைப் பள்ளியானது தமிழ்நாட்டிலேயே மிகுதியான மாணவர்களைக் கொண்ட பள்ளி என்ற பெருமை பெற்ற பள்ளியாகும். இப்பள்ளியில் 6 ஆம் வகுப்பு முதல் 12 ஆம் வகுப்பு வரை 7,185 மாணவிகள் படிக்கின்றனர். மேலும் இங்கு பெற்றோர் ஆசிரியர் கழகத்தால் நியமிக்கப்பட்டுள்ள 22 ஆசிரியர்கள் உட்பட மொத்தம் 164 ஆசிரியர்கள் பணியாற்றுகின்றனர். இப்பள்ளியில் 1985 ஆம் ஆண்டில் ஆங்கில வழி வகுப்புகளும், 1994 இல் கணிணி வகுப்புகள் தொடங்கப்பட்டன. சிறப்பாக கணிணி கல்வியை வழங்கியதற்கான தேசிய விருது 2004 ஆம் ஆண்டு இந்தப் பள்ளிக்கு கிடைத்தது. புதுதில்லியில் நடைபெற்ற விழாவில் அப்போதைய குடியரசுத் தலைவர் அப்துல் கலாம் இவ் விருதை வழங்கினார். பள்ளி வளாகத்தில் மாணவிகள் உருவாக்கிய மழைநீர் சேமிப்புத் தொட்டி தமிழ்நாட்டுக்கே முன்னோடியாக விளங்கியது. இதற்காக இந்தப் பள்ளி மாணவிகளை 2002 ஆம் ஆண்டு நேரில் வரவழைத்து பாராட்டிய அப்போதைய முதல்வர் ஜெயலலிதா, ரூபாய் பத்தாயிரத்தை பரிசாக வழங்கினார்.
வரலாறு
1942 ஆம் ஆண்டு குஜராத் மாநிலத்தைச் சேர்ந்த டி. ஒ. ஆஷர் என்பவர், அவரது மனைவி ஜெய்வாபாயின் நினைவாக இப்பள்ளியைத் தொடங்கினார். 1942 இல் திருப்பூரிலுள்ள வாலிபாளையம் எனும் பகுதியில் பெண்களுக்கென்று தனியாக நகராட்சியின் ஆதரவுடன் இப்பள்ளி தொடங்கப்பட்டது. பின் சென்னை மாகாண அரசு புதிய பள்ளிக்காக 7.5 ஏக்கர் நிலம் வழங்கி உதவியது. இப்பள்ளிக்கான கட்டிடப் பணிகளுக்காக தி. சு. அவிநாசிலிங்கம் செட்டியார் நவம்பர் 11, 1948 இல் அடிக்கல் நாட்டினார். அன்றைய இந்திய மதிப்பில் ரூபாய் ஒரு லட்சம் செலவில் 18 வகுப்பறைகளுடன் கூடிய கட்டடம் கட்டப்பட்டது. அதன் பிறகு இப்பள்ளி அக்டோபர் 10, 1951 அன்று சென்னை மாநிலக் கல்வி மற்றும் சட்ட அமைச்சர் கே. மாதவ மேனனால் திறந்து வைக்கப்பட்டது. அப்போதைய திருப்பூர் நகர்மன்றத் தலைவர் கே. என். பழனிச்சாமிக்கவுண்டர் தலைமையில், பள்ளியின் நிறுவனர் டி. ஓ. ஆஷர் மற்றும் அவருடைய மகன்கள் பிரதாப் ஆஷர், கிருஷ்ணகுமார் ஆஷர் ஆகியோர் இந்தப் பள்ளியை திருப்பூர் நகராட்சிக்குத் தானமாக வழங்கினர். இதன் பிறகு இப்பள்ளி, ஜெய்வாபாய் நகராட்சிப் பெண்கள் மேல் நிலைப்பள்ளி எனும் பெயரில் செயல்பட்டு வந்தது. திருப்பூர் நகராட்சி, மாநகராட்சியாகத் தரம் உயர்த்தப்பட்டதைத் தொடர்ந்து இதன் பெயர் ஜெய்வாபாய் மாநகராட்சிப் பெண்கள் மேல்நிலைப்பள்ளி என்று மாற்றமடைந்தது.
மேற்கோள்கள்
பகுப்பு:தமிழ்நாட்டிலுள்ள மாநகராட்சிப் பள்ளிகள் பகுப்பு:திருப்பூர் மாவட்டப் பள்ளிகள்
நெல்லி பிளை
நெல்லி பிளை (Nellie Bly, நெலி பிளை, மே 5, 1864 – சனவரி 27, 1922) என்ற புனை பெயர் கொண்ட அமெரிக்க இதழியலாளரின் இயற்பெயர் எலிசெபத் ஜானே காக்ரான் ஆகும்.
வாழ்க்கை வரலாறு
வறுமையால் பாதியிலேயே படிப்பை நிறுத்திவிட்டார். பெண்களைப் பற்றி வெறுப்போடு‍ எழுதிய ஒரு‍ பத்திரிக்கைக்கு‍ பதிலளித்து‍ நெல்லி ப்ளை என்ற புனை பெயரில் கடிதம் எழுதினார். அந்த பத்திரிக்கை ஆசிரியர் அவரை வேலைக்கு‍ அழைத்தார். ஆனால் பெண் என்பதால் வேலை தர மறுத்தார். பின் தொடர்ந்து‍ முயன்று‍ வேலையில் அமர்ந்தார். பெண் தொழிலாளிகளின் துயரங்களை எழுதினார். ஒரு‍ கட்டத்துக்கு‍ மேல் சாதாரண விசயங்களை எழுதுமாறு‍ கட்டாயப்படுத்தப்பட்டார். ஒரு‍ மனநோயாளியாக நடித்து‍ பத்து‍ நாட்கள் போய்க் காப்பகத்தில் இருந்து‍ அதை எழுதினார். மனநோய் பற்றிய மருத்துவம், நீதித்துறை, காப்பக நிர்வாகம் அனைத்தையும் அம்பலப்படுத்தினார்.
உலகைச் சுற்றி
80 நாட்களில் உலகம் சுற்றி வரும் பணியை ஏற்று‍ புறப்பட்டார். மிகத் திறமையாக செயல்பட்டு‍ நீராவிக் கப்பல்கள், ரயில்கள் மூலம் 72 நாட்களிலேயே உலகம் சுற்றி திரும்பினார். செய்திகளும் அனுப்பினார்.
மேற்கோள்கள்
பகுப்பு:பெண் எழுத்தாளர்கள் பகுப்பு:அமெரிக்க எழுத்தாளர்கள் பகுப்பு:1864 பிறப்புகள் பகுப்பு:1922 இறப்புகள்
வெள்ளீயம்(IV) குளோரைடு
வெள்ளீயம்(IV) குளோரைடு (Tin(IV) chloride), வெள்ளீயம் டெட்ராகுளோரைடு (tin tetrachloride) அல்லது இசிட்டானிக் குளோரைடு (stannic chloride) என்பது SnCl4 என்ற வாய்ப்பாட்டைக் கொண்ட ஒஉ கனிமச் சேர்மம் ஆகும். இது நிறமற்ற ஒரு நீர் உறிஞ்சும் திறன் கொண்ட திரவமாகும். காற்றுடன் கலக்கும் போது இது தீப்பற்றக்கூடியது. பிற வெள்ளீயச் சேர்மங்கள் தயாரிப்பதற்கு முன்னோடிப் பொருளாகவும் உள்ளது. இதனை முதன் முதலில் ஆண்ட்ரியாசு லிபாவியசு (1550–1616) என்பவர் கண்டுபிடித்தார்.
தயாரிப்பு
இது 115 C வெப்பநிலையில் வெள்ளீயத்துடன் குளோரின் வளிமம் வினைபுரிந்து உருவாகிறது.
அமைப்பு
இடது|thumb|200x200px| திட SnCl4,கட்டமைப்பு நீரேற்றம் பெற்ற டின் டெட்ராகுளோரைடின் பல வடிவங்கள் அறியப்பட்டுள்ளன. படிகமாக்கப்பட்ட பல்வேறு அளவுள்ள நீர் மூலக்வகூறுகளுடன் அனைத்து [SnCl4(H2O)2] மூலக்கூறுகளும் ஒன்றாக இணைந்துள்ளன. கூடுதல் நீர் மூலக்கூறுகள் [SnCl4(H2O)2] உடன் ஐதரசன் பிணைப்பு   மூலம் இணைந்துள்ளன. பென்டாஐதரேட்டுகள் பொதுவான ஐதரேட்டாகும்.
வினைகள்
நீரற்ற டின்(IV) குளோரைடு ஒரு லூயிஸ் அமிலம். அது அம்மோனியா, ஆர்கனோபாசுபீன்சு, மற்றும் பிற லூயிசு காரங்களுடன் கூட்டு விளைபொருட்களைத் தருகிறது. சிறிதளவு நீருடன் இதனைச் சேர்க்கும் போது அரைதிண்ம நிலை படிகமான பென்டாஐதரேட்டினைத் SnCl4·5H2O தருகிறது. இந்த திடப்பொருள்  வெண்ணெய் டின் என்று அழைக்கப்படுகிறது. ஐதரோகுளோரிக் அமிலத்துடன் சிக்கலான [SnCl6]2− இணைந்து உருவாகும் பொருள் எக்சாகுளோரோசிடானிக் அமிலம் என்று அழைக்கப்படுகிறது.
பயன்கள்
SnCl4ன் முக்கியமான பயன்பாடு ஆர்கனோடின் சேர்மங்கள் தயாரிப்பதற்கு முன்னோடிப் பொருளாக உள்ளதாகும். மேலும் அவை வினையூக்கிகள் மற்றும் பாலிமர் நிலைப்படுத்திகளாகவும் பயன்படுகின்றன. சால் ஜெல் செயல்முறை (குழைமக் கரிக்கண்ணாடி) மூலம் SnO2 பூச்சுகளை தயாரிப்பதற்கு பயன்படுகிறது. SnO2 இன் நுண்ணுட்பம் வாய்ந்த படிகங்கள் இந்த முறையின் மூலம் சுத்திகரிப்பு செய்யப்பட்டு தயாரிக்கப்படுகிறது.
பாதுகாப்பு
உலக போரி ல் இரசாயண ஆயுத     மாக சிடானிக் குளோரைடு பயன்படுத்தப்பட்டது. காற்றுடன் தொடர்பு ஏற்படும்போது ஒருவித எரிச்சலை உண்டாக்கக்கூடிய அடர்ந்த புகையை (ஆனால் இறப்பினை ஏற்படுத்தாத) உண்டாக்குகிறது. உலகப்போரில் டின்  பற்றாக்குறை ஏற்பட்டபோது சிலிக்கான் டெட்ராகுளோரைடு மற்றும் தைட்டானியம் டெட்ராகுளோரைடு கலவைகள் பதிலிப்பொருளாக பயன்படுத்தப்பட்டன.
திருப்பாக்கோட்டை ஊராட்சி
திருப்பாக்கோட்டை ஊராட்சி (Thiruppakkottai Gram Panchayat), தமிழ்நாட்டின் சிவகங்கை மாவட்டத்தில் உள்ள கண்ணங்குடி ஊராட்சி ஒன்றியத்தில்  அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1232 ஆகும். இவர்களில் பெண்கள் 708 பேரும் ஆண்கள் 524 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேலமாத்துர் சுப்பிரமணியசுவாமி கோயில்
மேலமாத்துர் சுப்பிரமணியசுவாமி கோயில் தமிழ்நாட்டில் பெரம்பலூர் மாவட்டம், மேலமாத்துர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெங் லியென்
பெங் லியென்  (Peng Liyuan, ; பிறப்பு : நவம்பர் 20, 1962) புகழ்பெற்ற சீன நாட்டார் இசைப் பாடகரும் தற்போதைய துணை அரசுத் தலைவர் சீ சின்பிங்கின் இரண்டாவது துணைவியாரும் ஆவார். சீனப் புத்தாண்டு நிகழ்ச்சியாக சீனத் தொலைக்காட்சியில் காட்டப்பட்டு வந்த சிறப்பு நிகழ்ச்சிகளில் பங்கேற்று புகழ்பெற்றவர். நாடெங்கும் நடந்த இசைப்போட்டிகளில் பங்கேற்று பல வெற்றிகளைப் பெற்றவர்.
சின்பிங் சியாமென் நகர துணை மேயராக இருந்த போது, லி யென்னைத் திருமணம் செய்து கொண்டார். சீனாவின் மக்கள் விடுதலைப் படையில் குடிசார் உறுப்பினராக உள்ள இவருக்கு மேஜர் ஜெனரலுக்கு இணையானப் பதவி வழங்கப்பட்டுள்ளது.
வெளி இணைப்புகள்
பகுப்பு:1962 பிறப்புகள் பகுப்பு:வாழும் நபர்கள் பகுப்பு:சீன இசைக் கலைஞர்கள்
இரண்டாம் பாஜி ராவ்
இரண்டாம் பாஜி ராவ் (Baji Rao II) (10 சனவரி 1775  – 28 சனவரி 1851), மராத்திய பேரரசின் இறுதி பேஷ்வாக 1796 முதல் 1818 முடிய ஆட்சி செலுத்தியவர். 1817–1818இல் நடந்த மூன்றாம் ஆங்கிலேய மராட்டியப் போரில், மராத்திய ஆட்சிப் பகுதிகளை பிரிட்டனின் கம்பெனி அட்சியிடம் இழந்தவர். ஆட்சியை இழந்த பாஜி ராவ், உத்தரப் பிரதேசம், பித்தூரில், ஆங்கிலேயர்களால் தங்க வைக்கப்பட்டு, ஆண்டுக்கு 80,000 பிரிட்டன் பவுண்டு ஸ்டெர்லிங் ஓய்வூதியமாக பெற்றுக் கொண்டு வாழ்ந்தார். குழந்தை இல்லாத பாஜி ராவ், நானா சாகிப் என்பவரை தத்தெடுத்து வளர்த்தார். டல்ஹவுசி பிரபு கொண்டு வந்த அவகாசியிலிக் கொள்கையின்படி பிரித்தானிய கம்பெனி ஆட்சி இவருக்கு ஓய்வூதியம் வழங்குவதை நிறுத்திவிட்டது.
மேற்கோள்கள்
பகுப்பு:1775 பிறப்புகள் பகுப்பு:1851 இறப்புகள் பகுப்பு:மராத்தியர்கள் பகுப்பு:மராட்டியப் பேரரசு * பகுப்பு:இந்திய விடுதலைப் போராட்டம் பகுப்பு:பிரித்தானியக் கிழக்கிந்தியக் கம்பனி பகுப்பு:19-ஆம் நூற்றாண்டு இந்திய அரசர்கள்
ராதிகா அகர்வால்
ராதிகா கய் அகர்வால், இந்தியாவைப் பூர்விகமாகக் கொண்ட, இணையதள பெண் தொழில்முனைவோரும்,  நூறு கோடி ருபாய் மதிப்பிலான நிறுவனங்களின் சங்கத்தில் நுழைந்த இந்தியாவின் முதல் பெண்ணுமாவார். சிலிக்கான் பள்ளத்தாக்கில் 2011 ஆம் ஆண்டில் நிறுவப்பட்ட இணையவெளி வணிக சந்தை நிறுவனமான ஷாப்கிளூஸ் இன் இணை நிறுவனரான  இவர், தற்போது அந்நிறுவனத்தின் தலைமை வணிக அதிகாரியாக பணியாற்றிவருகிறார்.
ஆரம்ப கால வாழ்க்கை
ராணுவ குடும்ப பின்னணியைக் கொண்ட ராதிகாவின் தந்தை இந்திய ராணுவத்தில் பணிபுரிந்துள்ளார். மேலும் இவரது தாயார் உணவியல் நிபுணராவார். 1992 ஆம் ஆண்டில் அவரது தந்தை சொந்தமாக, சுகாதார சங்க நிறுவனத்தை தொடங்கிய போது, ராதிகாவின் தொழில்முனைவு முயற்சியும் தொடங்கியுள்ளது, 1997 ஆம் ஆண்டில், சண்டிகரில் முதன்முதலாக தனது சொந்த விளம்பர நிறுவனத்தை நிறுவியுள்ளார்.
கல்வி
செயின்ட் லூயிஸில் உள்ள வாஷிங்டன் பல்கலைக்கழகத்தில் முதுநிலை வணிக மேலாண்மை பட்டம் பெற்றுள்ள ராதிகா, விளம்பரம் மற்றும் பொது உறவுகளில் முதுகலைப் பட்டமும் பெற்றுள்ளார். ஸ்டான்போர்ட் பல்கலைக்கழகத்தில் நிர்வாகிகளுக்கான பாடத்தையும் முடித்துள்ளார்.
தொழில்
ராதிகா, சியாட்டிலில் உள்ள நார்ட்ஸ்ட்ரோம் நிறுவனத்தில் சந்தைப்படுத்தல் பிரிவிலும், கோல்ட்மேன் சாச்ஸில் நிறுவனத்தில் மூலோபாய திட்டமிடல் பிரிவிலும் பணியாற்றியுள்ளார். மின் வணிகம், வாழ்க்கை முறை, ஆடை வடிவமைப்பு மற்றும் சில்லறை விற்பனை போன்ற பல்வேறு துறைகளில் அமெரிக்காவில் சுமார்  பதினான்கு ஆண்டுகள் வணிக அனுபவம் பெற்றுள்ளார்.
மேற்கோள்கள்
பகுப்பு:வாழும் நபர்கள் பகுப்பு:இந்தியப் பெண் தலைமை நிர்வாக அலுவலர்கள் பகுப்பு:இந்தியப் பெண்கள் பகுப்பு:இந்தியப் பெண் தொழிலதிபர்கள் பகுப்பு:இந்தியப் பெண் தொழில்முனைவோர்
சிறப்புப் படைகள் (ஐக்கிய அமெரிக்கத் தரைப்படை)
ஐக்கிய அமெரிக்கத் தரைப்படையின் சிறப்புப் படைகள் (United States Army Special Forces அல்லது Green Berets - பச்சை வட்ட வடிவத் தொப்பி) அல்லது கிறீன் பரட் எனப்படுவது ஐந்து முதன்மையான பணிகளைக் கொண்ட சிறப்பு நடவடிக்கைகள் படை ஆகும். அப்பணிகளாவன: மரபற்ற போர் (சிறப்பு படைகளின் முதலாவதும் முக்கியமானதுமான பணி), வெளிநாட்டு உள்ளகப் பாதுகாப்பு, சிறப்புப் புலனாய்வு, நேரடி நடவடிக்கை மற்றும் பயங்கரவாதத் தடுப்பு என்பனவாகும். முதல் இரண்டும் மொழி, கலாச்சாரம், பயிற்சி கொடுக்கும் திறமை ஆகியவற்றை தொடர்புபட்ட நாட்டு படையுடன் முதன்மைப்படுத்திக் காணப்படுகின்றது. ஏனைய பணிகளான தேடி மீட்டல், போதைப்பொருள் எதிர்ப்பு, பரவல் எதிர்ப்பு, போதைப்பொருள் தடுப்பு, மனிதநேயப் பணிகள், மனிதநேய ரீதியான வெடிபொருள் செயலிழப்பு, தகவல் நடவடிக்கைகள், அமைதி காத்தல், உளவியல் ரீதியான நடவடிக்கைகள், பாதுகாப்பு உதவி மற்றும் குற்றவாளியைக் கண்டுபிடித்தல் ஆகியன இரண்டாம்பட்ச பணிகளாகக் காணப்படுகின்றன. இவற்றின் நடவடிக்கை நுட்பங்கள் பல மர்மமானவை, ஆனால் சில புனைவற்ற செயல்களாகவும் போதனை கையேடுகளாகவும் உள்ளன.
உசாத்துணை
பகுப்பு:ஐக்கிய அமெரிக்கப் படைத்துறை
ஹென்றி தீவு
ஹென்றி தீவு (Henry's Island) என்பது இந்தியாவின் மேற்கு வங்கத்தின் தெற்கு 24 பர்கானா மாவட்டத்தில் உள்ள பக்காலிக்கு அருகிலுள்ள ஒரு தீவு ஆகும். இது கொல்கத்தாவிலிருந்து 130 km தொலைவில் அமைந்துள்ளது. இந்த தீவு மில்லியன் கணக்கான சிவப்பு நண்டுகளின் தாயகமாகும்.
அணுகல்
ஹென்றி தீவு கொல்கத்தாவில் இருந்து சுமார் 130 கிமீ தொலைவில் உள்ளது. நகரத்திலிருந்து வார இறுதிப் பயணத்திற்கு ஏற்ற இடமாக இது உள்ளது. விமானம், தொடருந்து மற்றும் சாலை வழியாக இங்கு செல்லலாம்.
விமானம் மூலம்
அருகில் உள்ள வானூர்தி நிலையம், கொல்கத்தாவின் பன்னாட்டு வானூர்தி நிலையமான நேதாஜி சுபாஷ் சந்திரபோஸ் பன்னாட்டு வானூர்தி நிலையம் ஆகும்.
தொடருந்து மூலம்
சீல்டா தொடருந்து நிலையத்திலிருந்து, நாம்கானா தொடருந்து நிலையத்தை அடைய லக்ஷ்மிகாந்தபூர் உள்ளூர் தொடருந்தில் பயணிக்கலாம். நாம்கானா தொடருந்து நிலையத்திலிருந்து பேருந்து அல்லது வாடகை வண்டியில் பக்காலியை அடையலாம். பக்காலியை அடைந்ததும் படகு மூலம் ஹென்றித் தீவினை அடையலாம்.
சாலை வழியாக
சாலை வழியாகவும் ஹென்றி தீவை அடைய, வாடகை வண்டி மூலம் பயணிக்கலாம். மேலும் எஸ்பிளனேட் பேருந்து நிலையத்திலிருந்து பக்காலிக்கு பல பேருந்துகள் இயக்கப்படுகின்றன. பக்காலியை அடைந்தவுடன், ஹென்றி தீவை அடைய 20 நிமிடங்கள் மட்டுமே எடுக்கும்.
இடது|thumb| சிவப்பு நண்டுகளின் தாயகமான ஹென்றித் தீவு thumb| ஹென்றி தீவு ஆகாய காட்சி
மேற்கோள்கள்
பகுப்பு:மேற்கு வங்காளத்திலுள்ள தீவுகள்
மிகச் சிறப்பான துணை இயந்திரத் துப்பாக்கி
மிகச் சிறப்பான துணை இயந்திரத் துப்பாக்கி (Sterling submachine gun) என்பது ஐக்கிய இராச்சியத்தின் துணை இயந்திரத் துப்பாக்கி ஆகும். இது 1944-1945 காலப்பகுதியில் பிரித்தானிய தரைப்படையினால் ஸ்டென் துப்பாக்கிக்கு மாற்றீடாக பரீட்சிக்கப்பட்டது. ஆனால் 1953 இல்தான் மாற்றீடாக பயன்பாட்டுக்கு வந்தது. 1994 இற்குப்பின் பயன்பாட்டில் இருந்து விலகத் தொடங்கியது.
வெளி இணைப்புகள்
பகுப்பு:துணை இயந்திரத் துப்பாக்கிகள்
வத்தல் மலை
வத்தல் மலை (Vathalamalai) என்பது தமிழ்நாட்டின் தருமபுரி மாவட்டத்தில் உள்ள ஒரு மலையாகும். கடல் மட்டத்திலிருந்து சுமார் 3000 அடி உயரத்தில் உள்ள இம்மலை தர்மபுரி நகரில் இருந்து 25 கிலோ மீட்டர் தொலைவில் இருக்கிறது. இம்மலையில் சின்னாங்காடு, பால்சிலம்பு, பெரியூர், ஒன்றிக்காடு, கொட்லாங்காடு, மண்ணாங்குழி, குழியனூர்-பெரியூர், நாயக்கனூர் உள்ளிட்ட கிராமங்கள் உள்ளன. இவை கொண்டகரஅள்ளி ஊராட்சியைச் சேர்ந்தவை. பல ஆண்டுகளாக இந்த மலைக்குச் செல்ல சாலைவசதி இல்லாத நிலை நீடித்துவந்த நிலையில், 2013-ஆம் ஆண்டு பூமரத்தூர் அடிவாரத்தில் இருந்து ஏழு கிலோமீட்டர் தொலைவுக்கு 15 கொண்டை ஊசி வளைவுகளுடன் மலைப்பாதை அமைக்கப்பட்டது.
மக்கள் வகைப்பாடு
2011 மக்கள் தொகை கணக்கெடுப்பின்படி வத்தல் மலையில் 371 வீடுகள் உள்ளன. இதன் மொத்த மக்கள் தொகையானது 1733 ஆகும். இதில் பெண்களின் எண்ணிக்கை 841 என்றும், ஆண்களின் எண்ணிக்கை 892 என்றும் உள்ளது. மொத்த மக்களிளில் எழுத்தறிவு பெற்றவர் விகிதம் 33.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
தொழில்
இம்மக்களின் முதன்மைத் தொழில் வேளாண்மை மற்றும் கால்நடை வளர்ப்பு ஆகும். இம்மலை விவசாயிகள் பாரம்பரியமாக தினை, கேழ்வரகு, சாமை, போன்ற சிறுதானியங்களையும், கடுகு, அவரை போன்ற பயிர்களையும் சாகுபடி செய்துவருகின்றனர். வத்தல் மலையில் ஆண்டின் பெரும்பகுதி நாட்களில் குளிர்ந்த காலநிலை நிலவுவதால், காபி சாகுபடிக்கு ஏற்றதாக உள்ளதால் இம்மலை மக்களை மாவட்ட நிர்வாகம் காபி சாகுபடியில் ஈடுபட அறிவுறுத்தியது. இதன்படி 2011 ஆம் ஆண்டு மலைவாழ் மக்கள் பொருளாதார மேம்பாட்டு திட்டத்தின் கீழ் ரூ 15 இலட்சம் ஒதுக்கீடு செய்து, அத்திட்டத்தின்படி விவசாயிகளின் 100 ஏக்கர் பரப்பளவுள்ள நிலத்தில் காபி செடி நடவு செய்யப்பட்டது. இந்தப் பரப்பளவு வளர்ந்து 2018 ஆண்டு காலகட்டத்தில் 250 ஏக்கர் பரப்பளவில் காபி பயிரிடப்படுகிறது. இந்த காபி பயிரில் ஊடுபயிராக ஆரஞ்சு, மிளகு, சில்வர் ஓக் போன்றவற்றையும் நட்டு வளர்த்து வருகின்றனர்.